ชาวอเมริกันแห่เลือกตั้งล่วงหน้าทะลุ 70 ล้านคน สูงสุดในรอบกว่า 100 ปี - FINNOMENA
สหรัฐฯ เผยชาวอเมริกันกว่า 70 ล้านคน ออกมาเลือกตั้งประธานาธิบดีล่วงหน้า เป็นตัวเลขที่สูงกว่าการเลือกตั้งล่วงหน้าในปี 2559 มากกว่าครึ่งหนึ่ง
28 ต.ค. 2563

สหรัฐฯ เผยชาวอเมริกันกว่า 70 ล้านคน ออกมาเลือกตั้งประธานาธิบดีล่วงหน้า เป็นตัวเลขที่สูงกว่าการเลือกตั้งล่วงหน้าในปี 2559 มากกว่าครึ่งหนึ่ง
ซึ่งครั้งนี้ ถือเป็นสถิติสูงสุดเป็นประวัติการณ์ และอาจเป็นสัญญาณบ่งชี้ว่าชาวอเมริกันจะออกไปใช้สิทธิ์เลือกตั้งเป็นเปอร์เซนต์สูงสุดในรอบกว่า 100 ปี
นอกจากนี้ การที่ชาวอเมริกันตัดสินใจออกไปเลือกตั้งล่วงหน้านั้น ยังสะท้อนให้เห็นถึงความตั้งใจที่จะหลีกเลี่ยงความเสี่ยงจากการติดเชื้อไวรัสโควิด-19 เนื่องจากการแพร่เชื้อมีแนวโน้มเพิ่มขึ้นในช่วงเข้าสู่ฤดูหนาว
ทั้งนี้ อัตราการลงคะแนนเลือกตั้งล่วงหน้าทั่วประเทศเพิ่มขึ้นอย่างมากในปีนี้ เนื่องจากการแข่งขันระหว่างปธน.ทรัมป์ และคู่แข่งอย่างนาย ไบเดน อดีตรองประธานาธิบดีในปีนี้เป็นไปอย่างเข้มข้น โดยคาดว่าจะมีผู้ออกมาใช้สิทธิสูงถึง 150 ล้านคนในปีนี้
ที่มา : https://www.ryt9.com/s/iq37/3170431
แท็ก:
แชร์บทความ: